માતા સતીના જ્યાં-જ્યાં અંગ પડ્યા, ત્યાં શક્તિપીઠના રુપમાં સ્થાપના થઈ. ધર્મગ્રંથોમાં કુલ 51 શક્તિપીઠોની માન્યતા છે. આ શક્તિપીઠોમાં એક માતા હરસિદ્ધિ છે. અહીં માતા સતીની કોણી પડી હતી. તેમનું મંદિર મઘ્યપ્રદેશના ઉજ્જૈન અને ગુજરાતના દ્વારકા બન્ને જગ્યાએ આવેલું છે. માતાની સવારની પૂજા ગુજરાતમાં અને રાતની પૂજા ઉજૈનમાં થાય છે. માતાનું મૂળ મંદિર ગુજરાતના દ્વારકામાં આવેલું છે. અહીથી જ મહારાજ વિક્રમાદિત્ય તેમને પ્રસન્ન કરીને પોતાની સાથે ઉજ્જૈન લઈ ગયા હતા. આ વાતનું પ્રમાણ છે કે બન્ને દેવીઓનો પૃષ્ઠ ભાગ એક જેવો છે.